અંગ્રેજી બોલચાલની ભાષામાં "ક્વૉડ" (એટલે કે ચોકડી; ચારનું જૂથ) તરીકે ઓળખાતા આ ચાર દેશોના જૂથનો દાવો છે કે એ જૂથનો પાયો ‘આંતરરાષ્ટ્રીય કાયદા અને નિયમોના આદેશ પ્રત્યેના માન’ પર બંધાયો છે. જોકે, અહીં વાચકે ધ્યાનમાં ન લેવું કે વ્યવહારું જીવનમાં વોશિંગ્ટન આવા ન્યાયિક ચીવટાઈઓની દરકાર ક્યારેય કરતું નથી. સાફ શબ્દોમાં કહીએ તો વોશિંગ્ટને ક્યારેય આંતરરાષ્ટ્રીય ક્રિમિનલ કોર્ટ વિશે પરવા કરી નથી. યુએસ માને છે કે તે યુનાઇટેડ નેશન્સ (યુએન) પાસેથી કોઈ પણ જાતની પરવાનગી લીધા વિના કોઈપણ દેશ અથવા પ્રદેશમાં લશ્કરી રીતે હસ્તક્ષેપ કરી શકે છે. અરે, વોશિંગ્ટન જેને “આતંકવાદી” ઠરાવે તેનો ડ્રોન દ્વારા મીસાઈલો વરસાવીને ખાતમો કરવાનું ફરમાન ફટકારી દે છે. પછી ભલેને એમાં ઠગલાબંધ નાગરિકોનાય જીવ કેમ ન હોમા! વોશિંગ્ટન એને ફક્ત “કોલેટરલ ડેમેજ” એટલે કે ગૌણ નુકસાન તરીકે વર્ણવી નજરઅંદાજ કરી દે છે. શું ભારત, ઑસ્ટ્રેલિયા અને જાપાનના નાગરિકોએ તેઓની સરકારોને આવી અન્યાયી અને હિંસક સામ્રાજ્યવાદી સત્તાના "ક્લાયન્ટ સ્ટેટ્સ” એટલે કે આધીન રાજ્યો બનવા માટે સંમત થવાની મંજૂરી આપવી જોઈએ?